stanford-oval/wikipedia huggingface dataset:
Kimberley Anne Woltemas

| Kimberley Anne Woltemas |
| --- | --- |

Henkilötiedot
Syntynyt: 22. tammikuuta 1992 (ikä 32) Berliini, Saksa
Ammatti:  näyttelijä, malli
Näyttelijä
Aktiivisena:  2010–
Aiheesta muualla
IMDb
Kimberley Anne Woltemas (thaiksi คิมเบอร์ลี่ แอน โวลเทมัส, s. 22. tammikuuta 1992 Berliini, Saksa) on saksalais-thaimaalainen näyttelijä ja malli. Hänen thaimaalainen äitinsä on kotoisin Chiang Maista, ja hänen saksalainen isänsä on oikeustieteen tohtori. Woltemasilla on kaksi veljeä ja yksi sisko.
Woltemas teki läpimurtonsa näytellessään Namia sarjassa 4 Hua Jai Haeng Koon Kao, Thara Himalaya-sarjan ensimmäisessä osassa. Tällä hetkellä hän esiintyy Channel 3:ssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kimberley Anne Woltemas
Mestarien liigan kauden 2014–2015 pudotuspelit

Jalkapallon Mestarien liigan kauden 2014–2015 pudotuspelit pelattiin 17. helmikuuta – 6. kesäkuuta 2015. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Olympiastadionilla, Berliinissä.
Ohjelma

Kaikki pudotuspelivaiheen otteluparien arvonnat suoritettiin UEFA:n pääkonttorissa Nyonissa, Sveitsissä.
| Kierros | Päivämäärä ja aika | 1>  osa | 2>  osa |
| --- | --- | --- | --- |
| Neljännesvälierät | 15. joulukuuta 2014, 13.00 (UTC+2) | 17.–18. & 24–25. helmikuuta 2015 | 10.–11. & 17–18. maaliskuuta 2015 |
| Puolivälierät | 20. maaliskuuta 2015, 13.00 (UTC+2) | 14.–15. huhtikuuta 2015 | 21.–22. huhtikuuta 2015 |
| Välierät | 24. huhtikuuta 2015, 13.00 (UTC+2) | 5.–6. toukokuuta 2015 | 12.–13. toukokuuta 2015 |
| Loppuottelu | 24. huhtikuuta 2015, 13.00 (UTC+2) | 6. kesäkuuta 2015 Olympiastadion, Berliini | 6. kesäkuuta 2015 Olympiastadion, Berliini |
Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.
Joukkueet

| Lohko | Voittajat | Toinen sija |
| --- | --- | --- |
| A |  Atlético Madrid |  Juventus |
| B |  Real Madrid |  Basel |
| C |  Monaco |  Bayer Leverkusen |
| D |  Borussia Dortmund |  Arsenal |
| E |  Bayern München |  Manchester City |
| F |  Barcelona |  Paris Saint-Germain |
| G |  Chelsea |  Schalke 04 |
| H |  Porto |  Šah’tar Donetsk |
Neljännesvälierät

Neljännesvälieräparien arvonta suoritettiin 15. joulukuuta 2014. Ensimmäiset osaottelut pelattiin 17., 18., 24. ja 25. helmikuuta 2015. Toiset osaottelut pelattiin 10., 11., 17. ja 18. maaliskuuta 2015.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Paris Saint-Germain  | 3–3 (vm.) |  Chelsea FC | 1–1 | 2–2 (ja.)  |
| Manchester City FC  | 1–3 |  FC Barcelona | 1–2 | 0–1  |
| Bayer 04 Leverkusen  | 1–1 (2–3 rp.) |  Club Atlético de Madrid | 1–0 | 0–1 (ja.)  |
| Juventus FC  | 5–1 |  Borussia Dortmund | 2–1 | 3–0  |
| FC Schalke 04  | 4–5 |  Real Madrid | 0–2 | 4–3  |
| FK Šah’tar Donetsk  | 0–7 |  FC Bayern München | 0–0 | 0–7  |
| Arsenal FC  | 3–3 (vm.) |  AS Monaco FC | 1–3 | 2–0  |
| FC Basel  | 1–5 |  FC Porto | 1–1 | 0–4 |
Kaikissa ottelupareissa ensimmäisen osaottelun kotijoukkue on ilmoitettu ensin.
Puolivälierät

Puolivälieräparien arvonta suoritettiin 20. maaliskuuta 2015. Ensimmäiset osaottelut pelattiin 14. ja 15. huhtikuuta 2015. Toiset osaottelut pelattiin 21. ja 22. huhtikuuta 2015.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Paris Saint-Germain  | 1–5 |  FC Barcelona | 1–3 | 0–2  |
| Club Atlético de Madrid  | 0–1 |  Real Madrid | 0–0 | 0–1  |
| FC Porto  | 4–7 |  FC Bayern München | 3–1 | 1–6  |
| Juventus FC  | 1–0 |  AS Monaco FC | 1–0 | 0–0 |
Kaikissa ottelupareissa ensimmäisen osaottelun kotijoukkue on ilmoitettu ensin.
Välierät

Välieräparien arvonta suoritettiin 24. huhtikuuta 2015. Ensimmäiset osaottelut pelattiin 5. ja 6. toukokuuta 2015. Toiset osaottelut pelattiin 12. ja 13. toukokuuta 2015.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| FC Barcelona  | 5–3 |  FC Bayern München | 3–0 | 2–3  |
| Juventus FC  | 3–2 |  Real Madrid | 2–1 | 1–1 |
Kaikissa ottelupareissa ensimmäisen osaottelun kotijoukkue on ilmoitettu ensin.
Loppuottelu

Loppuottelu pelattiin 6. kesäkuuta 2015 Saksan pääkaupungissa Berliinin olympiastadionilla.
Kaunotar ja kulkuri (Saara Suvannon albumi)

| Kaunotar ja kulkuri Saara Suvanto |
| --- | --- | --- |

Studioalbumin tiedot
 Äänitetty : 1991–1992
 Studio : Riverside-studio, Turku; Music Makers, Helsinki
 Julkaistu: 1992
 Formaatti: CD, LP
 Tuottaja(t): Ilpo Murtojärvi
 Tyylilaji: rock, pop
 Kesto: 41.06
 Levy-yhtiö: Sonet
Saara Suvannon muut julkaisut
| Intiaaninainen 1989 | Kaunotar ja kulkuri 1992 | Klassikot 2000 |
Singlet albumilta Kaunotar ja kulkuri
 ”Yhdessä huomiseen” / ”Nuo tummat pilvet” Julkaistu: 1991  ”Hurja cowboy” / ”Nahariyyan lilja” Julkaistu: 1992  ”Kaunotar ja kulkuri” / ”Kyyneleet” Julkaistu: 1992
Kaunotar ja kulkuri on Saara Suvannon kolmas ja viimeinen, vuonna 1992 julkaistu albumi. Se äänitettiin Turun Riverside-studiolla, pois lukien osa lauluosuuksista, jotka äänitettiin Music Makers -studiossa Helsingissä.
Kappaleet

Kaikki kappaleet sovittanut Ilpo Murtojärvi.
Nahariyyan lilja – 3.42 (säv. ja san. Saara Suvanto)
Hurja cowboy – 2.50 (säv. ja san. Suvanto)
Kiitos rakkaudestasi – 3.40 (säv. ja san. Suvanto)
Sihteerin blues – 3.54 (säv. ja san. Suvanto)
Et syntynyt pojakseni – 3.17 (säv. Suvanto, san. Riitta Heikkilä)
Kyyneleet – 3.45 (säv. Suvanto, san. Eeva Heikkilä)
Kaunotar ja kulkuri – 3.18 (säv. Ilpo Murtojärvi, san. Aarni Varjonen)
Lähden lätkimään – 2.48 (säv. ja san. Suvanto)
Enkeli – 4.04 (säv. Suvanto, san. Kaitsu K.)
Missä kaikki kuolleet – 3.36 (säv. Suvanto, san. Martti Heikkilä)
Nuo tummat pilvet – 2.50 (säv. ja san. Heikkilä)
Yhdessä huomiseen – 4.09 (säv. Suvanto, san. Heikkilä)
Kokoonpano

Saara Suvanto – laulu
Ilpo Murtojärvi – kitara
Matti Puurtinen – koskettimet
Pasi Lyysaari – sähköbasso, kontrabasso
Timo Koskinen – rummut ja löyömäsoittimet
Kari Lehtomäki – trumpetti
Reijo Ylinen – trumpetti, saksofoni, flugahorn
Riitta Lehtinen, Elina Kinnunen, Kaisa Pihlakivi, Ilpo Murtojärvi, Risto Pahlama – kuoro
Ilpo Murtojärvi – tuottaja, äänittäjä, sovittaja
Hate Hämäläinen – laulujen äänitys (kappaleet ”Enkeli”, ”Kiitos rakkaudestasi”, ”Sihteerin blues”, ”Lähden lätkimään”, ”Hurja cowboy”, ”Nahariyyan lilja” ja ”Et syntynyt pojakseni”)
Kissakalapata

Nigerialainen kissakalapata
Kissakalapata (eng. Catfish stew) on yhdysvaltalainen syötävä kalaruoka, joka kuuluu erityisesti eteläiseen ruokakulttuuriin. Sen pääraaka-aine ovat piikkimonnit. Niiden yksi tärkeimmistä pyyntialueista on ollut Mississippijoki, jonka ympäristössä ihmiset ovat keittäneet jopa 4,5 kilon kokoisia kaloja kylpyammeissa.
Kalan lisäksi pataan laitetaan yleensä vihanneksia, kuten perunaa, tomaattia ja sipulia. Maitoa lisäämällä saadaan niin sanottua valkoista kissakalapataa. Mausteina käytetään yleensä suolaa ja pippuria sekä tarvittaessa Worcestershirekastiketta tai Tabascoa.
Koroibos

Koroibos (m.kreik. Κόροιβος Ἠλεῖος), elisläinen kokki, oli ensimmäinen tunnettu Olympian kisojen voittaja. Hän voitti stadionin juoksun vuoden 776 eaa. Olympian kisoissa.
Koroibos (mytologia)

Koroibos (m.kreik. Κόροιβος) oli kreikkalaisessa mytologiassa Fryygian kuninkaan Mygdonin poika, joka saapui Troijan sodan aikana Troijan avuksi rakkaudesta prinsessa Kassandraan. Troijan ryöstön aikana hän vakuutti eräät kanssataistelijoistaan, mukaan lukien Aineiaan pukeutumaan vihollisen varusteisiin tekeytyäkseen tunnistamattomiksi. Koroibos sai surmansa, kun hän yritti estää Aiasta raiskaamasta Kassandraa. Hänet surmasi joko Peneleos, Diomedes tai Neoptolemos.
Kilpaa Kuuhun

| Kilpaa Kuuhun> Atrapa la bandera |
| --- | --- |

Ohjaaja:  Enrique Gato
Käsikirjoittaja:  Patxi Amezcua
Tuottaja:   Álvaro Augustín  Ignacio Fernández-Veiga  Jordi Gasull  Axel Kuschevatzky  Nicolás Matji  Edmon Roch 
Säveltäjä:  Lorraine Pilkington
Leikkaaja:  Alexander Adams
Valmistustiedot
Valmistusmaa:  Espanja
Tuotantoyhtiö:   Lightbox Entertainment  Paramount Pictures 
Levittäjä:  Paramount Pictures Disney+
Kesto:  94 min.
Alkuperäiskieli:  espanja katalaani englanti
Aiheesta muualla
IMDb 
AllMovie
Infobox OKNimi-testi OK: 
Kilpaa Kuuhun (esp. Atrapa la bandera) on vuonna 2015 ensi-iltansa saanut Enrique Gato ohjaama kolmiulotteinen animaatioelokuva.
Ääninäyttelijät

| 0 | 1 | 2 |
| --- | --- | --- |
| Alkuperäinen näyttelijä | Espanjalainen näyttelijä | Rooli |
| Lorraine Pilkington | Carme Calvell | Mike Goldwing |
| Sam Fink | Dani Rovira | Richard Carson III |
| Phillippa Alexander | Michelle Jenner | Amy González |
| Rasmus Hardiker | Javier Balas | Marty Farr |
| Paul Kelleher | Camilo García | Frank Goldwing |
| Derek Siow | Fernando Cabrera | Steve Gigs |
| Andrew Hamblin | Xavier Casan | Bill Gags |
Kiina talviolympialaisissa 2010

Kiinan joukkue avajaisissa.
Kiina osallistui Vancouverin talviolympialaisiin 2010 95 urheilijan joukkueella. Maa saavutti urheilulajeissa yksitoista mitalia, joista viisi oli kultaista, kaksi hopeista ja neljä pronssista.
Mitalistit > Kultaa

Shen Xue ja Zhao Hongbo — taitoluistelu, pariluistelu
Wang Meng — kaukalopikaluistelu, naisten 500 m
Zhou Yang — kaukalopikaluistelu, naisten 1 500 m
Sun Linlin, Wang Meng, Zhang Hui ja Zhou Yang — kaukalopikaluistelu, naisten joukkuekilpailu 3 000 m
Wang Meng — kaukalopikaluistelu, naisten 1 000 m
Mitalistit > Hopeaa

Pang Qing ja Tong Jian — taitoluistelu, pariluistelu
Li Nina — freestylehiihto, naisten hypyt
Mitalistit > Pronssia

Wang Beixing — pikaluistelu, naisten 500 m
Guo Xinxin — freestylehiihto, naisten hypyt
Liu Zhongqing — freestylehiihto, miesten hypyt
Wang Bingyu, Liu Yin, Yue Qingshuang, Zhou Yan ja Liu Jinli — curling, naisten turnaus
Kauppatori

Hedelmäkoju Turun kauppatorilla.
Kauppatori tarkoittaa aukiota, joka on tarkoitettu yksinomaan torikaupan harjoittamiseen. Kauppatorit sijaitsevat yleensä kaupungeissa tai muissa asutuskeskuksissa ja niitä esiintyy joka puolella maailmaa. Niillä järjestetään usein myös markkinoita. Suomessa kauppatoreja kutsutaan usein yleisesti toreiksi. Tunnettuja suomalaisia kauppatoreja ovat esimerkiksi Turun, Helsingin ja Kuopion kauppatorit. Kauppatorilla on yleensä myytävänä alueesta ja sesongista riippuen paikallisia käsitöitä, maataloustuotteita, leipomotuotteita sekä luonnon antimia, kuten marjoja.
Kauppatorilla saa harjoittaa torikauppaa elinkeinolain säännösten puitteissa. Torilla voi olla torivalvoja, jolta myyntipaikka tavallisesti varataan ja joka toimii torin järjestyksenvalvojana. Torikauppias maksaa myyntipaikasta ennalta määrätyn torimaksun, joka voi olla torista riippuen päivä- tai vuosikohtainen. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, ellei myyntipaikkaan sisälly toripöytää tai kojua.
Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää muihin tarkoituksiin, kuten pysäköintialueena tai julkisten tilaisuuksien tapahtumapaikkana. Kauppatoreilla, kuten muillakin julkisilla paikoilla, noudatetaan yleistä järjestyslakia. On olemassa myös kauppatoreja, joilla tapahtuvaa torikauppaa ei ole erityisemmin säännelty.
Yleensä kauppatorit ja -aukiot ovat muodostuneet kulkuväylien äärelle, jossa ne ovat olleet mahdollisimman suuren ihmisjoukon tavoitettavissa. Niinpä ne sijaitsevat lähes aina kaupunkien ja kylien ydinkeskustoissa. Teollisuusmaissa kauppatorien merkitys on vähentynyt kaupan alan muututtua esimerkiksi supermarkettien perustamisen myötä, mutta varsinkin kehitysmaissa torit ovat edelleen hyvin suuressa roolissa kaupankäynnin ja lähiympäristönsä talouden kannalta. Vielä 1900-luvun puolellakin Suomessa myytiin torikaupassa esimerkiksi hevosia, halkoja ja heinää, jotka ovat nykyään pääosin poistuneet toreilta. Myös muun muassa raa’an lihan ulkomyyntiä on terveyssyistä merkittävästi rajoitettu. Joissakin osissa maailmaa vastaavat myyntiartikkelit ovat sen sijaan vielä yleisesti myynnissä kauppatoreilla.
Kauppatorin uudempi vastine on kauppahalli, joka tarkoittaa sisätiloissa sijaitsevaa pienmyyjien kauppapaikkaa. Ensimmäiset kauppahallit ovat peräisin keskiajalta, mutta runsaammin niitä alettiin rakentaa vasta uudella ajalla, pääasiassa torikaupan epähygienisuudesta johtuen. 1800-luvun lopulla kauppahallien yleistyminen vähensi torikaupan suosiota niin Suomessa kuin maailmallakin, mutta viime vuosikymmeninä kummankin kauppapaikan markkinaosuus on ollut tasaisen hitaassa laskussa.
Galleria

Maalaistori
Myyntikojuja ja asiakkaita torilla Volgogradin keskustassa vuonna 2007.
Tori Kozjatynissä Ukrainassa kesällä 2007.
Kauppatori Ranskassa.
Aiheesta muualla

Kuvia tai muita tiedostoja aiheesta Kauppatori Wikimedia Commonsissa
Koroiskylä

Koroiskylä on Kemin kaupunkiseutuun kuuluva taajama Keminmaalla. Taajaman pinta-ala on 3,38 neliökilometriä, ja 31. joulukuuta 2019 siellä oli 281 asukasta. Kylässä sijaitsee korkea Vuolevinniemen rantatörmä Munkkitörmä, jossa etelästä paenneiden munkkien ja pappien kerrotaan pitäneen seuroja isonvihan aikana.
Koroiskylä oli olemassa jo vuosina 1634 ja 1635, jolloin siellä mainitaan mm. talot nimeltä Inkilä (Ingilä), Ämmä, Kukko, Maunu ja Laiti. 1970-luvulla Koroiskylässä sijaitsevasta Välimaan suosta löydettiin ojankaivun yhteydessä vanhoja veneenosia, pääasiassa kaaripuita, joille on annettu nimi Välimaan suon hylky. Sen ikä on toistaiseksi selvittämättä, mutta paikan nykyisten vesistöolosuhteiden perusteella hylyn arvellaan olevan varsin iäkäs, kenties jopa varhaismetallikautinen. Löytöpaikka sijaitsee yli 35 metriä merenpinnan yläpuolella. Kaivinkoneen alkuperäiseltä paikaltaan siirtämiä kappaleita säilytetään Lapin maakuntamuseossa, mutta myöhemmin löydetyt on jätetty paikalleen.
Kimber James

Kimber James Erotica LA -messuilla vuonna 2009.
Kimber James (s. 26. huhtikuuta 1988 Miami, Florida, Yhdysvallat) on transsukupuolinen aikuisviihdenäyttelijä. Hän on transnainen, joka on korjannut sukupuolensa. Vuonna 2010 hän voitti AVN Awardin tittelillä vuoden transsukupuolinen esiintyjä. Hän onkin tällä hetkellä yksi alansa tunnetuimmista transsukupuolisista näyttelijöistä.
James aloitti uransa pornoalalla peniksellisenä shemale-näyttelijänä tunnetun transesiintyjän Gia Darlingin assistenttina. Hänen debyyttielokuvansa oli Transsexual Babysitters 4 ja vuonna 2008 Jamesista tuli yhtiön LA Direct Models ensimmäinen transsukupuolinen esiintyjä. LA Direct Models on pornoteollisuuden suurin kykyjenvälitystoimisto.
Toukokuussa 2010 James esiintyi Maximissa ja vieraili koomikko Kassem G:n haastateltavana.
Vuonna 2012 Kimber Jamesille tehtiin sukuelinten korjausleikkaus eli vaginoplastia, ja hän jatkoi aikuisviihdeuraansa omassa studiossaan, Kimber James Productions:ssa.
Vuonna 2014 James osallistui E! Entertainment Televisionin plastiikkakirurgiaa ja korjausleikkauksia käsittelevään televisio-ohjelmaan Botched.
Jamesilla on italialaisia, turkkilaisia ja kuubalaisia juuria.
Aiheesta muualla

Kuvia tai muita tiedostoja aiheesta Kimber James Wikimedia Commonsissa
Kiyoshi Tomizawa

| Henkilötiedot |
| --- | --- | --- |
Syntymäaika: 3. joulukuuta 1943
Syntymäpaikka: Shizuoka, Japani
Pelipaikka: Puolustaja
Seurat
| Vuodet | Seura | O (M) |
|  ?-1976 | Nippon Steel |  |
Maajoukkue
| 1965-1971 | Japani | 9 (2) |
| Mitalit> Maa:  Japani. Olympialaiset .Miesten jalkapallo | Mitalit> Maa:  Japani. Olympialaiset .Miesten jalkapallo | Mitalit> Maa:  Japani. Olympialaiset .Miesten jalkapallo | Maa:  Japani> .Miesten jalkapallo |
| --- | --- | --- | --- |
|  Pronssia | México 1968 | joukkuekilpailu |  |
Kiyoshi Tomizawa (jap. 富沢 清司; s. 3. joulukuuta 1943 Shizuoka, Japani) on japanilainen jalkapalloilija.
Jalkapallomaajoukkue

Tomizawa edusti Japanin maajoukkuetta vuosina 1965-1971. Hän osallistui muun muassa vuosien 1964 ja 1968 olympialaisiin, joista jälkimmäisissä Japani saavutti pronssia.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1965 | 2 | 0 |
1966: 0
| 1967 | 1 | 0 |
| 1968 | 1 | 0 |
1969: 0
| 1970 | 2 | 0 |
| 1971 | 3 | 2 |
| Yhteensä | 9 | 2 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1964
1 Hosaka |
2 Katayama |
3 M. Miyamoto |
4 Hiraki |
5 Yamaguchi |
6 Suzuki |
7 Kami |
8 Kamata |
9 Tomizawa |
10 Ogi |
11 Mori |
12 Kawabuchi |
13 Yaegashi |
14 Watanabe |
15 Kamamoto |
16 T. Miyamoto |
17 Tsugitani |
18 Sugiyama |
21 Yokoyama |
Valmentaja Naganuma
Japanin joukkue – Jalkapallo kesäolympialaisissa 1968
1 Yokoyama |
2 Katayama |
3 M. Miyamoto |
4 Yamaguchi |
5 Kamata |
6 Suzuki |
7 Tomizawa |
8 Mori |
9 Ogi |
10 Yuguchi |
11 Yaegashi |
12 T. Miyamoto |
13 Watanabe |
14 Kuwahara |
15 Kamamoto |
16 Matsumoto |
17 Sugiyama |
18 Hamazaki |
Valmentaja Naganuma
Koro (täsmennyssivu)

Koro voi tarkoittaa seuraavia:
koro, muotoiltu reuna heraldiikassa
koro, joukkohysteriana esiintynyt sukuelinten menettämisen pelko
koro, tykin korotuslukema
Koro, kylä Virroilla
Koro, saari Fidžillä
Koro paikkakunta Norsunluurannikolla,
Koro, paikkakunta Malissa, Koron piirin keskus
Koronmeri, Tyynenmeren osa
koron kieli, Intiassa puhuttu tiibetiläis-burmalainen kieli
norsunluurannikonkoro, Norsunluurannikolla puhuttu mandelainen kieli
Kaksi malaijilais-polynesialaista kieltä,
koron kieli, Vanuatulla puhuttu kieli
koron kieli, Guinealla puhuttu kieli
Kirsi Koro (s. 1976), suomalainen kuulantyöntäjä, kiekon- ja moukarinheittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koro”, voi hakea sivunnimihaulla, laajalla sivunnimihaulla tai tekstihaulla.
Kivistö (Keuruu)

| Kivistö |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′00″N, 24°52′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  Kivistonpuro 
Järvinumero:  35.685.1.002
Mittaustietoja
Pinnankorkeus:  146,7 m  
Rantaviiva:  4,872 km  
Pinta-ala:  50,023 ha  
Saaria:  ei saaria 
 fiKivistö 
Kivistö  on Keski-Suomessa Keuruulla Kummunperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 50 hehtaaria ja se on 1,6 kilometriä pitkä ja 800 metriä leveä. Järvellä ei ole kartan mukaan saaria. Sen rantaviivan pituus on 4,9 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Kivistönpuron valuma-alueeseen (35.685) se kuuluu.
Kellojambolaani

| Kellojambolaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Jambolaanit Syzygium
Laji::  samarangense
luokitusjärjestelmä::  APG III
Kaksiosainen nimi
 Syzygium samarangense  (Blume) Merrill & Perry, 1938 
Synonyymit
 Eugenia javanica  Eugenia mananquil  Jambosa alba  Jambosa samarangensis  Myrtus samarangensis  Syzygium javanicum 
Katso myös
   Kellojambolaani Wikispeciesissä   Kellojambolaani Commonsissa 
Infobox OKNimi-testi OKIUCN-testi OK: 
Kellojambolaani (Syzygium samarangense) on myrttikasvien heimoon ja jambolaanien sukuun kuuluva ainavihanta hedelmäpuu. Sitä viljellään trooppisella vyöhykkeellä lähinnä hedelmiensä vuoksi, mutta myös koristepuuna.
Ulkonäkö ja koko

Kellojambolaani on pienehkö ainavihanta puu, jolla on yleensä monihaarainen ja mutkainen runko. Runko haaroittuu usein jo läheltä tyveä, ja puu on usein leveämpi kuin se on korkea. Se kasvaa parhaimmillaan noin 15 metriä korkeaksi ja 50 senttimetrin paksuiseksi rungon läpimitaltaan.
Soikeat tai pitkänpyöreät lehdet ovat 10–25 senttimetriä pitkät, 5–8 senttimetriä leveät ja vastakkaiset. Ne ovat tyvestään kapeita tai pyöristyneitä ja kärjestään tylppiä tai hieman teräviä. Lehdet ovat sulkasuonisia. Lehtiruoti on alle neljä millimetriä pitkä.
Kukinnot ovat rakenteeltaan viuhkoja ja kasvavat versojen kärjissä tai lehtihangoissa. Kukinnossa on noin 3–30 kellertävänvalkoista kukkaa. Kukat ovat noin 3–4 senttimetriä halkaisijaltaan. Kukissa on 4 pyöreähköä 10–15 millimetriä pitkää terälehteä, ja lukuisia jopa 3 senttimetriä pitkiä heteitä. Hedelmät kypsyvät alueesta riippuen maalis- ja elokuun välillä.
Ulkonäkö ja koko > Hedelmä

Hedelmä on muodoltaan päärynämäinen, noin 4–6 senttimetriä pitkä marja. Sen hyvin ohut kuori on kiiltävä ja hieman vahapintainen. Kuoren väri vaihtelee vihertävän valkoisesta kirkkaanpunaiseen. Hedelmän sisällä on luonnossa yksi tai kaksi suurehkoa siementä, viljelyhedelmissä tosin ei usein ole ollenkaan siemeniä. Läpikuultava hedelmämalto on kellertävän tai vihertävän valkoista ja tuoksuvaa. Hedelmä on maultaan varsin mieto ja makea.
Levinneisyys ja elinympäristö

Laji on kotoperäinen Malaijien saaristossa sekä Andamaanien ja Nikobaarien saaristossa. Kellojambolaanit kasvavat luonnostaan kosteissa trooppisissa alankometsissä, korkeintaan 1 220 metrin korkeudessa. Puu ei menesty kuivassa maaperässä.
Käyttö

Hedelmät ovat syötäviä, ja siemenettömät hedelmät syödään yleensä kokonaan kuorineen. Hedelmää käytetään laajalti varsinkin Kaakkois-Aasiassa. Se syödään usein sellaisenaan, mutta sitä käytetään myös salaatteihin ja säilykkeisiin. Indonesiassa siitä on perinteisesti valmistettu asinania suolavedessä säilömällä.
Kellojambolaanin hedelmiä on käytetty ihmisravinnoksi tuhansia vuosia. Kasvi tuotiin Malaijien saaristosta Filippiineille, ja mantereiseen Kaakkois-Aasiaan jo esihistoriallisella ajalla. Nykyään se on erittäin laajalti viljelty lähes kaikkialla trooppisessa Aasiassa. Sitä viljellään vähemmän muualla tropiikissa, lähinnä koristekasvina.
Kellojambolaania lisätään usein kasvullisesti. Sitä voi kasvattaa siemenestäkin, mutta hedelmästä poistettu siemen kuivuu ja kuolee varsin nopeasti, eikä sitä voida varastoida pitkiä aikoja. Lisäksi monet viljelyssä olevat puut eivät tuota ollenkaan siemeniä.
Luokittelu

Kellojambolaani kuuluu jambolaanien yli tuhatlajiseen sukuun, myrttikasvien alaheimossa Syzygieae. Kellojambolaani on toisinaan luokiteltu myös sukuun Eugenia nimillä Eugenia javanica ja Eugenia mananquil, sekä sukuun Jambosa, jota ei nykyisin pidetä omana sukunaan vaan jambolaanien (Syzygium) synonyyminä. Useita muitakin jambolaaneja viljellään hedelmäpuina.
Viljelyperäinen siemenetön hedelmä